เวลาจาม จะได้กลิ่นค้างอยู่ในจมูก มีกลิ่นเหม็น เหมือนกลิ่นสัตว์เลี้ยง ที่บ้านเลี้ยงแมวเลยสงสัยว่ามีสาเหตุมาจากอะไร อาการเปนมานานหลายเดือนแต่ไม่มีคัดแน่นจมูกหรือน้ำมูกไหล จะเปนเฉพาะเวลาจามเท่านั้น
 อาการที่เล่ามาน่าจะต้องนึกถึงเรื่องไซนัสอักเสบเรื้อรังครับ ซึ่งโรคนี้ อาการทั่วไปมักมีอาการของโรคภูมิแพ้อากาศนำมาก่อน จะไอ จามบ่อยๆ ทั้งปี อาจแพ้ขนสัตว์เลี้ยงสุนัขแมว ถ้ามีอักเสบจะมีน้ำมุกเขียว แน่นจมูก ปวดหัวมาก มีไข้อ่อนเพลีย ลมหายใจ กลิ่นปากเหม็น อาจต้องคิดถึงโรคอื่นที่คล้ายกันเช่น โรคติ่งเนืิอในโพรงจมูก ริดสีดวงจมูก ทอนซิลอักเสบเรื้อรัง ฟันผุ เหงือกอักเสบรำมะนาด เวลาจามที่มีกลิ่นเหม็นอาจเกิดจาก แรงดันให้เอากาซที่เกิดการอักเสบหมัก ในโพรงไซนัส ในคอ ออกมา จึงรู้สึกว่ามีกลิ่นเหม็นคำแนะนำ ควรหลีกเลี่ยงสัตว์เลี้ยงไม่ให้ใกล้ชิด ทำความสะอาดดูดฝุ่น บ่อยๆ ที่นอน ควรใช้พวกยางพารา เพื่อกันไรฝุ่น ภูมิแพ้ หลีกเลี่ยงอาการเย็น อากาศบริสุทธิ์ไม่มีฝุ่น ไม่สูบบุหรี่ เครื่องดืมแอลกอฮอล ออกกำลังกายสม่ำเสมอ นอนพักผ่อนให้พอเพียง ไม่เครียด อย่าสั่งน้ำมูกแรงๆ ทานยาแก้แพ้ถ้าอาการไม่ดีขึ้น ควรไปพบแพทย์เพื่อวินิจฉัยและรักษาให้ถูกกับโรคครับ